שיחה:רב ראשי

message: אני בכלל לא בטוח שיש הבדל מהותי בין שני התארים. המונח "רב ראשי" משמש גם לתיאור רבני ערים גדולות, בעיקר כאלו בהם יש קהילות גדולות (כמדומני שבחוק הישראלי יש הגדרה כזו לרבני ערים, בניגוד לרבני יישובים). אבקש הוכחות להיפך, אם ישנן. ‏DGtal‏ 21:50, 19 במרץ 2009 (IST)
replies: text: הרב הראשי במדינות אירופה הוא נציג ארצי של הדת היהודית, להבדיל מרב ראשי של עיר. השלטונות המרכזיים מתדיינים עם הרב הראשי בעוד שעם רב העיר מתדיינים רק שלטונות מקומיים. בברכה. ליש - שיחה 21:54, 19 במרץ 2009 (IST)
replies: text: :אני התייחסי בעיקר למינוח. המינוח רב ראשי קיים באירופה (בעיקר במערבה לדעתי) גם בהקשר של רבני ערים גדולות. באופן פורמלי, במקומות אלו הוא הסמכות הרבנית העליונה (בערך כמו יחס בין רב עיר לרב שכונה לרב בית כנסת). באופן לא פורמלי קל למצוא חריגים (רבנים ראשיים חסרי השפעה, ולא רק בישראל; רבנים משפיעים חסרי כל תואר רשמי וכו').

text: :כיוון שהערך עוסק בעניין פורמלי, יש כאן זהות למרא דאתרא. כיוון שבארצות ספציפיות יש מוסדות רשמיים ברמות שונות, כל מקום צריך ערך עצמאי. כמו, להבדיל, מלוכות של מדינות שונות. ‏DGtal‏ 22:03, 19 במרץ 2009 (IST)
replies: text: ::דוד, מרא דאתרא הוא מושג הלכתי וכאן אנו דנים בתפקיד מנהלי, שאינו מייצג סמכות הלכתית ולעתים מי שהיו רבנים ראשיים היו רפורמים, כך שמדובר בשני נושאים שונים. יש בישראל רב ספרדי ראשי והסמכות ההלכתית של הספרדים הוא אדם אחר, עובדיה יוסף. כל העניין הוא האינטראקציה עם הסמכויות האזרחיות של המדינה ובנושא זה אין שום משמעות לרב העיר. בברכה. ליש - שיחה 22:18, 19 במרץ 2009 (IST)
replies: text: :::הבעיה היא שאתה לא מנסה לכתוב פה על מושג אחד. המונח "רב ראשי" ברומניה, שם החזיקו בתפקיד גם רפורמים, שונה מאוד מתפקיד הרב הראשי של הממלכה המאוחדת וחבר העמים  שהוא אורתודוקסי במהותו (ומייצג למעשה רק את חלקם). בישראל יש את הרבנות הראשית לישראל (שלא מוכרת ע"י העדה החרדית), ובה התואר רה"ר מוענק גם ל"רב הראשי לתל-אביב" וערים גדולות נוספות באופן פורמלי. ברוסיה יש את הרב ברל לזר, חברו של פוטין, ומתחרהו הרב אדולף שייביץ'. בצרפת יש בחירות לתפקיד. בארצות הברית המושג לא קיים. ובל נשכח את הרב הראשי של נורבגיה לשעבר.

text: :::הטענה שלי פשוטה: אין קריטריון אחיד או קרוב לזה לשימוש במונח זה. אפשר להיות כמו ויקיאנגלית (:en:Chief Rabbi), לעשות שעטנז ולערבב את הכל ביחד. אפשר גם ליצור ערך שיפריד בין מדינות שונות ולמעשה לכתוב 10-20 ערכים קצרים תחת שם גג אחד, כשמקצתם יהפכו בסוף לערכים עצמאיים כמו חכם באשי והראשון לציון. כל עוד יהיה ברור לקורא שאין אחידות בשם, במקור הסמכות (חוק, הרחבה של מרא דאתרא, בחירות פנימיות וכו'), בתפקיד מול השלטונות, בזרם, ברמת הלגיטימיות הפנימית וכו' יש מקום לערך. אחרת, חבל. ‏DGtal‏ 23:14, 19 במרץ 2009 (IST)
replies: text: ::::ראו דיון דומה בשיחת קטגוריה:רבנים ראשיים. ‏DGtal‏ 23:24, 19 במרץ 2009 (IST)
replies: text: :::::קראתי עכשיו את שיחת הקטגוריה ואני מסכים עם מה שכתבת שם. הערך הנוכחי יהיה על התפקיד ה"רשמי" של רב ראשי של יישות מדינית עצמאית באירופה, כך שיהיה ברור מי יכול להיכלל בהגדרה זו. בפרק על ההיסטוריה אפרט את תהליך היווצרות המשרה. גם כוונתי הייתה מלכתחילה ליצור ערך גג שממנו, עם התרחבותו, אפשר יהיה להצמיח ערכים עצמאיים עבור כל מדינה. הכל תלוי בזמינות המידע ובנכונותם של הוויקיפדים לעסוק בכך. בברכה. ליש - שיחה 06:02, 20 במרץ 2009 (IST)
replies: text: ::::::שתי הסתייגויות קטנות: ההגבלה לאירופה לא מדוייקת. גם לתימן לדוגמה היה רב ראשי (האחרון: עמרם קורח) ולכן יש מקום להתייחסות רחבה יותר ("בחלק מהארצות בהן ישנה קהילה יהודית"). שנית, כיוון שהמונח "רב ראשי" קיים גם ברמה העירונית הערך צריך, כבר בפיסקת הפתיחה, להזכיר זאת. והערה קטנה אחרונה: לא שמעתי שאב ביה"ד הגדול זכאי לתואר זה. נשיא ביה"ד זכאי לתואר, אך זאת מתוקף היותו אחד הרבנים הראשיים לישראל, לא בגלל היותו אב"ד. ‏DGtal‏ 11:29, 20 במרץ 2009 (IST)
thread_title: רב ראשי ומרא דאתרא